יפו 
אם תלך ברגל ; או שעות ל"דן" תמתין ; פנה לעץ הדקל, ; מדרום לשכונת פלורנטין. ; יפו, שם את יפו, ; בין ריחות של פלאפל תמצא, ; מה שהיה פה, ; ויש עוד ביפו, ; לכם אספר בקריצה. ; כוכב מרטט, ; בנין מתמוטט, ; כך ערב יורד, ; על יפו. ; אורים פנסים, ; על כבישים עמוסים, ; תורכים ופרסים ; ביפו. ; צריחי מסגדים, ; קהל מתגרדים ; לאללה סוגדים ; ביפו ; עיתון פולני, ; וז'ורנל רומני, ; מוכר יווני, ; ביפו. ; כי עיר זו מכושפת ; קורים בה רק ניסים - ; לא טסה בה רכבת, ; אך ישנם פסים. ; דרכים מתפתלות, ; שבעים לשונות, ; פותחים בקללות ; ביפו. ; ממש תתבלבל, ; היא אחת בתבל, ; מגדל של בבל ; זו יפו. ; על חוף-ים עוגבת, ; ונמל יש בה קטן, ; כך רק כאן יושבת, ; עיר עברית עם תותח רמאדן. ; יפו, אך זוהי יפו ; בה חדש בישן מתערב, ; צחוק בה ודמע, ; ורב בה הצנע, ; אך לב לה ליפו אוהב. ; השוק מתעורר, ; בורח מוכר ; עם בוא השוטר ; ליפו. ; עולות נחירות ; ממלון בלי קירות ; שהן השדרות ; של יפו. ; בכיות מלוא גרון, ; במה על ארון, ; זה התיאטרון ; של יפו. ; רומזים שם אורות ; ורומזות נערות ; שיש מה לראות ; ביפו. ; קולנוע צר כזרת, ; בו שמונים תרגומים, ; שהתחרות עם סרט ; בריצה עורכים. ; אך כמו פה גם שם ; אחד הוא העם, ; עברי כל שפם ; ביפו. ; וכל לב מרעיד, ; זה העם האחיד, ; ששר בעברית ; על יפו.; 